**Hozzájáruló nyilatkozat személyes adatok kezeléséhez**

**A nyilatkozat célja[[1]](#footnote-1)**

Balmazújváros Város Önkormányzata (a továbbiakban: Adatkezelő) támogatási kérelmet nyújtott be az Emberi erőforrás fejlesztése Operatív Program „Esély Otthon” című EFOP-1.2.11-16 kódszámú felhívás keretében, melynek megvalósításához az érintettek személyes adatainak felhasználása szükséges.

A hatályos adatvédelmi szabályok értelmében az érintettek személyes adatainak felhasználása az érintettek hozzájárulása birtokában tehető meg. Jelen nyilatkozat célja a személyes adatok általános kezelési körülményeinek ismertetése és a kapcsolódó hozzájárulások rögzítése.

**Az Adatkezelő adatai[[2]](#footnote-2)**

|  |  |
| --- | --- |
| Adatkezelő neve: | **Balmazújváros Város Önkormányzata** |
| Adatkezelő székhelye / címe: | **4060 Balmazújváros, Kossuth tér 4-5.** |
| Adatkezelő e-mail címe: | [hivatal@balmazujvaros.hu](mailto:hivatal@balmazujvaros.hu) |
| Adószám / adóazonosító jel: | 15728506-2-09 |
| Képviselő neve: | Hegedűs Péter, polgármester |

**Az érintett[[3]](#footnote-3) azonosító adatai**

|  |  |
| --- | --- |
| Név: |  |
| Születési idő: |  |
| Anyja neve: |  |

**A kezelt adatok köre[[4]](#footnote-4)**

|  |  |
| --- | --- |
| Adattípusok | 1. alapvető azonosítók 2. elérhetőségek 3. nyilvántartási és elektronikus azonosítók 4. pénzügyi adatok 5. szociális adatok 6. személyes adatok különleges kategóriái 7. munkaügyi adatok |

**Az adatkezelés célja**

A támogatási források igénybevételéhez kötődő adminisztratív feladatok végrehajtásához az Adatkezelőnek fel kell használnia a támogatásban érintett személyek fenti adatait. Az adminisztratív feladatok magukban foglalják a támogatási kérelemmel, a megvalósítandó fejlesztéssel kapcsolatos nyomtatványok kitöltését, dokumentumok előállítását és azoknak a támogatáskezelő szervek felé történő benyújtását.

**Az adatkezelés időtartama**

Az érintett adatai a fenti cél szerint a hozzájárulás visszavonásáig kezelhetőek.

**Az érintett jogai**

Az érintett adatainak kezelése az érintett önkéntes hozzájárulása alapján történik, melyet az Adatkezelőnek a fenti elérhetőségeken keresztül adott újabb nyilatkozatával az érintett bármikor visszavonhat. Az érintett ugyanitt kérheti adatainak helyesbítését, törlését, vagy az adatkezelés korlátozását, illetve tájékoztatást kérhet az Adatkezelő által végzett adatkezelésről, vagy adatainak más adatkezelőhöz való továbbítását kérheti.

Az érintett a jogainak megsértése esetén panaszt tehet a Nemzeti Adatvédelmi és Információszabadság Hatóságnál, vagy a lakhelye vagy tartózkodási helye szerint illetékes bírósághoz fordulhat.

**Nyilatkozatok, hozzájárulások**

* Hozzájárulok, hogy az Adatkezelő a fenti személyes adataimat az adatkezelési tájékoztatójában leírtak szerint támogatási források igénybevételéhez kapcsolódó adminisztratív kötelezettségek (projekt érintettjeinek azonosítása, kapcsolattartás) teljesítése érdekében kezelje.
* Nyilatkozom, hogy az adatkezelés részletes körülményei tekintetében Adatkezelő adatkezelési tájékoztatóját megértettem és a benne foglaltakat tudomásul vettem.
* Nyilatkozom, hogy a támogatáskezelő szervek www.palyazat.gov.hu oldalon elérhető adatkezelési tájékoztatóját megértettem és a bennük foglaltakat tudomásul vettem.
* Nyilatkozom, hogy e dokumentumban foglaltakat tudomásul vettem, hozzájárulásomat önkéntesen teszem.

Balmazújváros, 2019.

………………………………………………. aláírás

1. Kérjük, hogy annak megfelelően, hogy támogatási kérelmet nyújtott be, vagy már rendelkezik támogatási jogviszonnyal, töltse ki, illetve húzza alá a megfelelő kifejezést a dőlt betűvel jelzett szövegrészeknél. [↑](#footnote-ref-1)
2. Kérjük, hogy a benyújtott támogatási kérelem adatainak megfelelően töltse ki a táblázatot. [↑](#footnote-ref-2)
3. Kérjük, hogy az érintett adatait adja meg. Érintett lehet a támogatást igénylő és a kedvezményezett, amennyiben magánszemély vagy egyéni vállalkozó. További érintett lehet a pályázó képviselője, kapcsolattartói, projektkezelői, pályázó tulajdonosai és a projektben részt vevő további személyek. A Nyilatkozatot minden érintettre külön-külön kell kitölteni. [↑](#footnote-ref-3)
4. Kérjük, hogy jelenítse meg a kezelt adatok körét. A személyes adatainak különösen a következő típusai lehetnek:

   a) alapvető azonosítók: név, anyja neve, születési hely és idő,

   b) elérhetőségek: cím, e-mail cím, telefonszám, fax szám,

   c) nyilvántartási és elektronikus azonosítók: adóazonosító jel, TAJ szám, személyi igazolvány szám, ügyfélkapu azonosító, IP cím, végzettséget igazoló bizonyítvány száma, értékelő azonosító, oktatási azonosító,

   d) pénzügyi adatok: bankszámlaszám, szakértői díjazás, vagyonnyilatkozat azonosító, mentori díjazás, ösztöndíj, háztartási jövedelem,

   e) szociális adatok: háztartási adatok, családvédelmi adatok, hátrányos helyzet,

   f) személyes adatok különleges kategóriái: nem, állampolgárság, nemzetiség, munkaképesség, fogyatékosság, kisebbséghez tartozás, cselekvőképesség

   g) munkaügyi adatok: munkakör, beosztás, munkahely. [↑](#footnote-ref-4)